Diari Oficial de la Generalitat Valenciana


Sumari del DOGV 4806, del 27-07-2004 (2004/7747)

RESOLUCIÓ de 20 de juliol de 2004, del conseller de Presidència, de la convocatòria realitzada per mitjà d'orde de 8 de març de 2004, per a la concessió d'ajudes a projectes de cooperació internacional al desenvolupament que realitzen Organitzacions no Governamentals per al Desenvolupament (ONGD).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4806

Data del DOGV
:   27-07-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7747


Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 2004, del conseller de Presidència, de la convocatòria realitzada per mitjà d'orde de 8 de març de 2004, per a la concessió d'ajudes a projectes de cooperació internacional al desenvolupament que realitzen Organitzacions no Governamentals per al Desenvolupament (ONGD). [2004/M7747]
  
Vist que en data de 16 de març de 2004, va ser publicada en el Diari Oficial de la Generalitat Valenciana (DOGV núm. 4.713) l'Orde del conseller de Presidència de 8 de març de 2004, de convocatòria d'ajudes destinades a projectes de cooperació internacional al desenvolupament que realitzen Organitzacions no Governamentals per al Desenrotllament (ONGD).
  
Vist que a esta convocatòria s'han presentat un total de 109 projectes, en què se sol·liciten subvencions que pugen a un import total de 65.906.218,38 euros.
  
Vist que la Comissió Tècnica del Programa de Cooperació, segons l'article 12 del Decret 201/1997, d'1 de juliol, les bases 5 i 10.1 de l'annex I de la mencionada orde de convocatòria, ha formulat, en la seua reunió de 15 de juliol de 2004, la corresponent proposta motivada de resolució de la convocatòria.
  
Vist el que disposa el Decret 201/1997, d'1 de juliol, del Govern Valencià, sobre regulació de les Bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament, i el que establix la citada Orde de 8 de març de 2004, del conseller de Presidència, així com el que preveuen altres normes de generals i de pertinent aplicació.
  
Vist, pel que es referix a la competència per a resoldre este procediment, el que assenyala l'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, i en el Decret 111/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Presidència, modificat pel Decret 65/2004.
  
En virtut d'això i a proposta de la Comissió Tècnica del Programa de Cooperació adoptada en la seua sessió de 15 de juliol de 2004, resolc:
  
Primer
  
Concedir a les entitats i projectes citats en l'annex I de la present resolució les subvencions sol·licitades per l'import que hi apareix especificat que puja a un total de 8.357.803,82 euros.
  
Segon
  
Denegar a les entitats i projectes citats en l'annex II de la present resolució les ajudes i subvencions sol·licitades, pels motius que s'hi expressen.
  
Contra la present resolució, que posa fi a la via administrativa, es podrà interposar, potestativament, un recurs de reposició davant d'este òrgan, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà al de la seua publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que s'utilitze qualsevol altra via que es considere oportuna.
  
València, 20 de juliol de 2004.- El conseller de Presidència: Alejandro Font de Mora Turón.